Tere tulemast taas "Piiblikohvikusse"!
Täna külastame noore kristlase maailma.
Mul on kaks huvitavat külalist - Miika Korkatti ja Mikael Elmolhoda.
- Äkki esitleksite üksteist, kes te sellised olete.
- Miika Korkatti on Uskovaiset Nuoret grupi juht.
Ta läbis äsja edukalt armeeteenistuse.
Olen tema üle uhke.
Hetkel on ta Meediapajas praktikal.
- Miika esitleb nüüd Mikaeli.
- Mikael on superlahe sell. Õpib teoloogiat,
on Nuotta toimetaja ja kirjutab ka mujal kristlikus meedias.
Samuti teeb ta TV7s saadet "Kissa pöydällä".
- Tegelete mõlemad meediaga.
Viimastel kuudel aga olete loonud Facebooki grupi Uskovaiset Nuoret.
Mida see endast kujutab?
- Uskovaiset Nuoret on hetkel suurim Soome noorte kristlik netirühmitus.
Julgen väita, et see on üsna unikaalne.
See sai alguse eelmisel sügisel. Miika oli algusest peale asja juures.
- Grupi sünd oli üsna huvitav.
See sündis tegelikult juba 1,5 aastat tagasi.
Aktiivset tegevust alustati alles 16.08.
Lõin selle Facebooki grupi 1,5 a eest, kuid see polnud tegev.
Otsisin Facebookist noortegruppe, leidsin Uskovaiset Nuoret grupi
ja avastasin, et olin selle ise juba ammu teinud.
Oli selline Jumala juhtimine.
- See on viimastel kuudel kasvanud.
Grupis osaleb aktiivselt ca 10 000 noort.
Mis rahvas teil seal on?
- Hetkel on grupis ca 9500 liiget. See on oikumeeniline grupp,
noori on erinevatest uskkondadest, vanuses 13-30,
palju erinevaid inimesi.
- Mis teemadel seal räägitakse?
- Kõigest eluga seotust.
Kõik elu valdkonnad - rõõmud, mured jms,
nagu läbilõige tänapäeva noore elumustrist.
Meil on palju palvesoove, tunnistusi, päevasündmusi,
räägitakse Piiblist, kristlase elust,
jagatakse, mis täna raske või tore oli.
Elu jagamine selle kõikides valdkondades.
- Kui mõelda minusugustele vanematele inimestele,
siis 10 000 noort on suur arv.
Millest see teie arvates räägib?
Kas tegelikult on usklikke noori rohkem,
kui võiks tavameediat jälgides arvata?
Kui ühes sellises grupis on 10 000 liiget,
äkki on neid veel rohkem?
Ajalehte Helsingin Sanomat jälgides ei jõua küll järeldusele,
et meil nii palju usklikke noori on.
- Meid on tõesti palju rohkem, kui meie meedia ja kultuur näitavad.
9500 on palju, aga usklikke noori on veel rohkem.
Facebook on tänaste noorte asi - nii usklike, kui mitteusklike.
Seal võib oodata, et usklikke noori tuleb järjest rohkem esile.
Kindlasti ületame 10 000 piiri.
- Kui grupiga liitutakse, teatakse täpselt, millega on tegu.
Teil on huvitavad mängureeglid.
Grupil on omad tegevuspõhimõtted.
- Kui Facebookis Uskovaiset Nuoret üles otsida,
näeb kohe grupi andmeid.
Kirjutasime siia selgelt soomekeelsed tegevuspõhimõtted.
Grupis osalemiseks pühendume lihaks saanud Sõnale
ehk Jeesusele Kristusele, kes on tee, tõde ja elu.
Pühendume ka kirjutatud sõnale, ehk Piiblile,
mis on eksimatu, igavene ja täiuslik ilmutus kogu oma õpetuses.
Allpool on link Chicago avaldusele, mis annab hea ülevaate sellest,
mida Piibli eksimatus tähendab.
Hiljem selgitame siin, et kui jagame materjale,
peab see noori Piibli põhjal üles ehitama
ja õiges suunas juhtima.
Kui vestleme, oleme ülesehitavad, julgustame Kristusele elama,
toetame inimesi selles.
Õpime elama uskliku noore elu nii, et meie endi elu sõnum
võiks teisi võimalikult hästi üles ehitada.
- Grupi reeglid on lühidalt: sõbralik vestluskultuur ja Piibel.
Nende põhjal ehitamegi kõike.
Need on parimad alusmaterjalid vestlusele,
toitvad ja usku ülesehitavad, ning suunavad pidevalt Jeesuse poole.
See oli algusest peale meie siht -
luua kanal, kus toit on terve ja piibellik,
ning kus üksteist ei solvata.
- Rääkisid, et usklikke noori on rohkem
kui kultuur ja tavameedia mõista annavad.
Teiseks üllatuseks on teie etteloetu väga kõva sõna.
See pole mingi liberaalne jutt, vaid selgelt on kirjas
klassikalise kristluse paar põhisammast:
Piibel on Jumala Sõna ja Jeesus on inimeseks saanud Jumal.
Kas tänapäeval usklik noor olles tuleb seda uskuda,
vastasel juhul see ju ei huvitaks?
- Piiblit peab õigesti käsitlema. Piibel on meie usu alus.
See tuleb vastu võtta sellisena nagu see on
ja ehitada oma usk sellele üles.
- Kuidas on elada sellise usuga kultuuri keskel,
mis neid väärtusi iga päev mingil moel,
kas otseselt või kaudselt pommitab?
- Sõltub, mis asjad su ellu kuuluvad.
Kas sul on koguduse osadus, kas jagad oma elu usklike noortega?
Sellest sõltub vägagi palju
kui hästi sa ümbritsevas kultuuris hakkama saad.
- Kas hea osadus annab jõudu ja tuge?
- Jah. Nende väärtuste kandmine on meie kultuuris raske ülesanne.
Usklike osadus on üks jõu allikaid eluks piibellike väärtuste järgi.
Meiegi ehitame just seda osadust, et võiksime säilitada väärtusi,
mida oluliseks peame, näiteks Piibli autoriteeti.
- Püüate oma Facebooki grupis pakkuda ka kõigile soovijaile tugiisikut.
Mida see tähendab?
- Põhimõte on selles, et Soome sekulaarses ühiskonnas
on vaimset tuge vajavaile suhteliselt korralik tugivõrgustik.
Kristlikus keskkonnas on seis ebaühtlasem.
Mõnedes kogudustes on olukord hea, teistes mitte.
Kuidas saame aidata abivajavat noort mis tahes Soome paigas?
Selleks on meil tugiisikusüsteem.
Facebookis võib saata erasõnumeid.
Meil on siin Uskovaiset Nuoret tugiisikute nimekiri,
kes on andnud nõusoleku,
et neile võib abi saamiseks privaatsõnumeid saata.
Nimekirjas on inimesi erinevatest uskkondadest,
nende kirjeldused, tugevad küljed.
Meil on luterlasi, nelipühilasi, katoliiklasi jne.
Nii võib noor vajadusel kohtuda tuttavas arvutikeskkonnas aitajaga.
Tugiisik võib noorte aitamiseks oma tugivõrgustikku kasutada.
- Seda on lihtne kasutada ja see on täiesti usaldusväärne.
See on hetkel Soomes ainulaadne.
- Kas tunnete ise neid tugiisikuid
ja mitte igaüks ei pääse sinna noori juhendama?
- Jah. Nad on hoolikalt valitud ja nendega läbi arutatud,
kuidas hingehoiutegevus suhtlusmeedia vahendusel käib.
- Kas soovitaksite niisamagi elus, et igal usklikul oleks tugiisik,
kelle poole raskel hetkel pöörduda?
- Kahju see küll ei too. Pigem on see ikka positiivne.
Olen enda elus noore usklikuna pidanud oluliseks,
et on usaldusväärseid kristlasi, kelle poole pöörduda
kasvõi väikeste asjade puhul;
et on keegi, kellele südant puistata ning kes kuulab ja toetab.
- Kas see on nagu lisadimensioon koguduse osadusele?
- Kindlasti. Meie tugiisikusüsteem on väike,
kuid selle kasvades hakatakse mõistma selle olulisust,
et on vaja luua võrgustikke, kus noored saavad toeks
turvalisi täiskasvanuid või noori täiskasvanuid.
Inspiratsioon hakkab levima ja julgustab noori tugiisikuteks.
Nii saab noor tuge olukordades, kus võib üksi raske olla.
- Räägime veel tugisammastest noore uskliku elus 2013. aastal.
Üks on koguduse osadus. Kas Piibelgi on üks neist?
- Kahtlemata. Ilma Piiblita pole meil midagi.
Meil pole usku, lootust, teed ega midagi muud peale tavaelu.
- Ka koguduse osaduse alus peab olema Piibel.
Sellest lähtub kõik usk ja kristlase elu.
See on tähtsaim alus, kust usuelu ehitamisega alustada.
- Kas tänapäeva usklik noor saab piisavalt Piibliõpetust?
- See sõltub paljuski kogudusest.
Uskovaiset Nuoret on oikumeeniline grupp,
seal on luterlasi, nelipühilasi, vabakiriklasi, katoliiklasi jne.
Erinevad kirikkonnad on erinevates olukordades teoloogiliselt
ning oma suhtes ühiskonda, ja selles, kuivõrd ühiskond neid mõjutab.
Luteri piirkondades mõjutab noori riigikiriku kaudu liberaalteoloogia.
Nelipühiringkondades on olukord parem.
Kui raskusi kogenud luteri noored pannakse kokku nelipühi noortega,
kelle arv on veel kasvuteel, sünnib olukord,
kus saab kogemusi jagada ja teha koostööd selleks,
et raskemas seisus olijad saavad tuge,
ja need, kel kergem, oskavad mõista ja raskusteks valmistuda.
Peame kirkkondade vahelist sidet pidama,
et raskustele koos vastu astuda.
- Milliseid väljakutseid esineb?
Olete jälginud asjade seisu 1,5 aastat grupi loomisest peale.
Kas on küsimusi, mis pidevalt korduvad,
mis on tänaste noorte usklike elus suured rasked asjad?
- Esimesena meenuvad Piiblis esitatud soorollid.
Need on hetkel rünnaku all.
Ka naiskirikuõpetajate küsimust arutatakse noorte seas.
Järgnevad kristliku elu põhiteemad: ristimine, mis on patt ja mis mitte,
mis on õige ja mis on vale.
- Need on peamiselt kategooriatest, kus ühiskond väljakutseid esitab.
- Just. Ühiskond materdab Piibli autoriteeti neis küsimustes.
- Milline on teie kogemus?
Vanemas põlvkonnas oleme teadlikud kristlaskonna tugevast lõhenemisest,
näiteks naiste karjaseks olemise osas või teistes küsimustes.
Kas eraldusjooned on noorte seas samad
või hoiavad noored Piiblist ühtsemalt kinni?
- Eraldusjooni on ka noorte seas.
Kahjuks on nii, et teatud põlvkonnas
näeb näiteks 1980. aastate keskelt alates luteri kirikuõpetajate seas
teatud teoloogilist murrangut, mis peegeldub ka noortes.
See ei tähenda, et nelipühilased oleksid ühiskonna
ja kiriku mõjudele immuunsed.
Hämmastavalt palju näeb teatud teoloogilisi eraldusjooni
siiski ka noorte seas.
See mõjutab vägagi arusaamu Piibli autoriteedi kohta.
Sinna kuuluvad ka naisõpetajate, abielu ja seksiga seonduvad asjad,
Piibli autoriteet, Jeesuse ainulaadsus, pääste,
suhe teiste religioonidega jne.
Klassikalise ja liberaalse kristluse tüliküsimused on näha ka noorte seas.
- Sellele on raske midagi lisada.
- Kui piibliõpetus põhjendatult edasi antakse,
kas see jõuab kohale?
- Kui suhtumine Piiblisse on terve, jõuab kohale küll.
Kui noor austab Piibli autoriteeti,
et see on igavene, täiuslik, eksimatu Jumala sõna kõiges,
võtab noor Piibliga põhjendatud õpetuse vastu.
Liberaalse mõttemaailma korral, mis näeb Piiblit teisiti,
jõuame taustaloleva väärtusmaailma erinevuse tõttu patiseisu.
- Otsustav on seega piiblikäsitlus - kas seda nähakse Jumala sõnana.
- Jah.
- Noorsookultuur on muidugi laiem kui Uskovaiset Nuoret grupp,
kuid see grupp on ehk siiski üks suuremaid subkultuure,
kuigi tavameedia sellest ei räägi.
Kas Uskovaiset Nuoret grupi seast jõuab evangeelium
ka mitteusklike noorteni?
Mulle tekitab vanemate seas muret, et usklike rühmitused on eraldunud
ja vahel üsna suletud.
Mitteusklikel puudub puutepunkt usklikega.
Kuidas see noortemaailmas kajastub?
- Uskovaiset Nuoret grupp on inspiratsiooniallikas.
Tihti kirjutavad grupi liikmed,
et rääkisid kellelegi Jeesusest, näiteks metroos,
ning sellele vastatakse 200 Like'i ja muude heade kommentaaridega.
Selleks nähakse positiivset eeskuju.
Teine asi puudutab Piibli autoriteeti.
Kui noor "metsast" või liberaalsest keskkonnast saab usklikuks
ja kohtub Piibli väärtustega, on arusaadav,
et tal võib kaua raske olla neid mõista ja aktsepteerida.
Igal noorel on oma lähtekoht ning seda tuleks mõista ja austada.
Meie grupis on tore see,
et sõnumiliiklust võib näha pedagoogilise protsessina,
kus noort kohatakse inimesena, ja ta leiab, mida Piibel mõtleb.
Evangeliseerimine käib niiöelda usklike endi seas.
Lõpptulemusena toodab see ligimisearmastust
ja levib ka evangeelium.
- Kas mingit rolli mängib ka misjon väljaspool Soomet?
- Muidugi. Noored jagavad selle kohta infot, räägivad oma reisidest
ja julgustavad teisi misjonile.
Meil on mingil määral ka misjonit puudutavat sõnumiliiklust.
- Teeme lõpetuseks veidi enesekriitikat.
Oleme kiitnud teie projekti väga põhjendatult,
Uskovaiset Nuoret Facebook-grupp on fantastiline asi.
Soovitan kõigil seda külastada.
Kas oskate öelda, mis piirid sel on? Milleks sellest piisab ja milleks mitte?
Kas on midagi, mis teie meelest on väga hea,
kuid tuleb arvestada veel millegagi?
- Koguduse osaduse teema ehk.
Noor ei tohiks mõelda, et see grupp asendab kogudust.
Seda ei tohi mingil juhul juhtuda.
Vastupidi, meie funktsioon on juhatada noori kogudusse.
- Täpselt. See peaks toimima usuelus töövahendi ja ehitusmaterjalina
tavalise argielu kõrval.
Mitte mingil juhul ei taha me sellega asendada koguduse osadust,
vaid just täiendada seda.
Tahame, UN grupp oleks kristlasest noorele suhtluskanal,
kus saab materjale jagada,
mis oleks seotud kogudusega ja nad täiendaksid üksteist.
Kumbki ei tohiks teist asendada.
- Tooge mõni julgustav näide, mida kohanud olete.
- 70-80% grupi sõnumiliiklusest on palvesoovid.
Viimase poole aasta jooksul on tulnud palju palvesoove
ja palju on olnud ka palvevastuseid.
Pidevalt kuuleb julgustust, et Jumal elab ja tegutseb täna
sama võimsalt kui varemgi, ja noored jagavad oma lugusid.
On lugusid Jumala juhtimisest
ja tunnistusi Jumala imedest, tervenemistest.
Üks noor oli palvetanud mehe eest, kelle auto teeveerel katki läks.
Ta palvetas auto eest ja auto läks käima.
Välismaalasest autojuht sõitis Jeesust kiites edasi.
Sellised lood julgustavad.
Noored juhivad üksteist eeskujuga.
Ühed räägivad oma usuelu elamisest ning teised näevad ja järgivad.
Õigele teele juhtimist toimub ka noorte endi seas.
- Ja kui vanemad vahel kaebavad, et noored ei tule õpetust kuulama
ega saa piisavalt õpetust, siis siin liigub pidevalt palju õpetust
kesksetel, sügavatel, olulistel usuelu teemadel.
- Parim on see, et see lähtub samalt tasandilt.
Vahel on noorel raske õpetust omaks võtta,
kui see tuleb nö ülaltpoolt.
Kui noor õpetab endasugust noort, et Jumal tegutseb, usalda Piiblit,
ütleb noor: tore, teen samamoodi. Tahan sedasama, mis sulgi on.
- Noor võib kantslist ka ülevaltpoolt tulevat õpetust kuulda
ja mõelda, et too ütleb nii.
Aga meie grupis võivad ühe teema kaitseks sõna võtta 100 noort,
mitte ainult üks inimene.
Kui noored edendavad ühise grupina Piibli autoriteeti ja räägivad,
kuidas asjad on, ja millised on õiged piibellikud väärtused,
on õpetus eriti põhjalik ja sisukas.
- Olete mõlemad noored mehed.
Milline on meeste-naiste suhe teie Facebook lehel?
- Ma pole märganud, et see eriti kuhugi poole kalduks.
- Liikmeskond on üsna ühtlane.
- On nii mees- kui naisliikmeid?
- Jah. Facebooki kasutamine on noorte seas niivõrd üldine.
Enamikul on Facebooki konto ning mehi ja naisi on võrdselt.
- Meil on veel mõni minut järgi.
Kui keegi on asjast huvitatud,
kuid ei taha väga põhjalikult end millegagi siduda,
kas seal võib ka tagasihoidlikult nn vaatlejaliige olla?
- Muidugi. Pole mingit sundust midagi teha.
Võid tulla nagu oled, vaadata, tutvuda, küsida.
Seal pole midagi muud kui tore usklike keskkond,
niiöelda üks perekond.
- Grupi väärtused ja reeglid kehtivad vaid sel juhul,
kui aktiivselt grupis kaasa lööd.
Grupiga võib liituda ka niisama, et vaadata ja lugeda,
kuid suhtlema ei pea.
Meie uudistelehelt leiab ka head vaimset toitu
ja julgustust elada oma elu Jeesusele.
- Aitäh, Miika ja Mikael, saates osalemast.
Soovin edu Uskovaiset Nuoret Facebook-grupile!
Loodetavasti liitub teiega veel palju noori
ja see aitab paljusid, kes juba kaasa löövad.
Aitäh, head vaatajad!
On julgustav kuulda,
et usklike ja usklike noorte maailmas on uusi avarusi.
Meie kultuur seda ei kajasta, see tuleb ise üles leida.
Uskovaiset Nuoret Facebook-grupis on 10 000 noort.
Mida kõike meil veel võib olemas olla!
Peame teadma, et meie pere on suurem kui arvasime.
Tore on leida uusi pereliikmeid!
Õnnistatud nädalat!
Kui oled sobivas eas, tutvu selle Facebook-grupiga!
Ehk leiad sealt julgustust.
Kohtume nädala pärast "Piiblikohvikus"!
Kristliku telesaate tegemine on tiimitöö.
Siin osaleb erinevaid professionaale.
Igasugune teletöö maksab.
Soomes kogub riik saadete tegemiseks maksuraha,
kuid kristlikke saateid toetavad eraisikud.
Sinagi võid kaasa lüüa.